cyanic-selkie/wikianc huggingface dataset:
შოტლანდიის პარლამენტი
შოტლანდიის პარლამენტი (Scottish Parliament, Pàrlamaid na h-Alba, Scots Pairlament) — შოტლანდიის ერთპალატიანი საკანონმდებლო ორგანო. შოტლანდიის პარლამენტის დაარსება მოხდა შოტლანდიის სამეფოს პერიოდში. XIII საუკუნეში 1707 წელს  ინგლისის და შოტლანდიის გაერთიანების შემდეგ პარლამენტმა არსებობა შეწყვიტა და აღდგა მხოლოდ 1999 წელს. აღნიშნულს წინ უძღვოდა გაერთიანებული სამეფოს პარლამენტის მიერ მიღებული შოტლანდიის 1998 წლის აქტი, რომლის მიხედვითაც გადანაწილდა უფლებამოსილებები დიდი ბრიტანეთის ცენტრალურ ხელისუფლებასა და შოტლანდიის რეგიონულ პარლამენტს შორის.
შემადგენლობა
ბოლო არჩევნები ჩატარდა 2016 წლის გაზაფხულზე, პარლამენტში წარმოდგენილი 129 დეპუტატი პარტიების მიხედვით განაწილებულია შემდეგნაირად:
რესურსები ინტერნეტში
კატეგორია:შოტლანდიის ისტორია კატეგორია:პარლამენტები ქვეყნების მიხედვით
ბათუმის მუშათა თეატრი
ბათუმის მუშათა თეატრი — 1901-1912 წლებში არსებული მუშათა თეატრი რუსეთის იმპერაში, ქალაქ ბათუმში.
ლიტერატურა
კატეგორია:ბათუმის თეატრები კატეგორია:რუსეთის იმპერიის ორგანიზაციები
ნინი გოგიჩაიშვილი
ნინი გოგიჩაიშვილი (დ. 23 ნოემბერი, 1993) — ქართველი მოდელი. 2018 წელს გახდა მის საქართველო. წარადგინა საქართველოს კონკურსზე მის მსოფლიო 2019.
რესურსები ინტერნეტში
კატეგორია:მის საქართველოს გამარჯვებულები კატეგორია:დაბადებული 1993 კატეგორია:დაბადებული 23 ნოემბერი
ჩინური ხემყრალი
ჩინური ხემყრალი (Ailanthus altissima) — ტანმაღალი, განიერვარჯიანი ხე სიმარუბასებრთა ოჯახისა, რომელსაც ყლორტები მწვანე, ტოტები და ღერო კი მონაცრისფრო თხელი ქერქით აქვს დაფარული. მერქანი თეთრი ფერის აქვს, უგულო. ახალგაზრდა ტოტები ადვილად მტვრევადი და ფხვიერი აქვს, ღეროს მერქანი კი მაგარი, მკვრივი და ბრჭყვინავია. ხასიათდება სპეციფიკური სუნით. ჩინური ხემყრალის მსხვილი, მორიგეობით გაწყობილი ფოთლები კენტფრთართულია. ფოთოლში 15-25 წაგრძელებული და წაწვეტილი, ქვედა ნაწილში გაგანიერებული ფოთოლაკია. გაგანიერების საწყისში ქვედა მხარეზე ჯირკვლები ახასიათებს. ფოთლები სცვივა ყოველ შემოდგომაზე.
წვრილი მოყვითალო — მწვანე ყვავილები კენწრულ, მსხვილ მტევნებადაა შეკრებილი, ყვავის ფოთლების გაშლის შემდეგ მაისის ბოლოს ან ივნისში. ნაყოფი ერთთესლიანი ფრთიანაა, ჯერ მოვარდისფრო, მომწიფების შემდეგ ჩალისფერი. ბრტყელი თესლი გრძელი ფრთის ცენტრშია მოთავსებული. ნაყოფები თითქმის მთელი ზამთარი ხეზე რჩება. კარგად განვითარებული ფესვთა სისტემა ახასიათებს. გამრავლება ხდება თესლით, ძირკვის ამონაყრით და ფესვის ნაბარტყით. იგი სინათლის და სითბოს მომთხოვნია, კარგად იტანს სიმშრალესა და მწირ ნიადაგს. ამის მიზეზია, რომ ხრიოკ ფერდობებზე და მშრალ ადგილებში თავისთავად სახლდება. ამავე დროს აღსანიშნავია, რომ დასავლეთ საქართველოს ტენიან ადგილებში იგი უკეთეს ზრდას იჩენს. მისი სამშობლოა ჩინეთი. ჩვენში ხელოვნურადაა გავრცელებული და გაველურებული.
რესურსები ინტერნეტში
კატეგორია:ხემყრალი
ყარაყოუნლუ (მრავალმნიშვნელოვანი)
ყარაყოუნლუ შეიძლება აღნიშნავდეს:
კჰუზდული
კჰუზდული (Khuzdul) — ჯ.რ.რ. ტოლკინის ლეგენდარიუმში ჯუჯების მთავარი და იდუმალი ენა. ახასიათებდა უხეში ჟღერადობა, თავის მხრივ ნაწარმოები სამი თანხმოვნისგან შემდგარი ჟღერადობით - ხშირი შეტანხმებები იყო kh-z-d, b-n-d, z-g-l.
ამბობენ, რომ ეს ენა გამოიგონა და ჯუჯებს ასწავლა თავად აულემ, მათმა შემქმნელმა. ვინაიდან ჯუჯები მას დიდ პატივს სცემდნენ, ენაში მნიშვნელოვანი ცვლილებები არ შეუტანიათ.
სიტყვები კჰუზდულზე იწერებოდა კირთული (Cirth) დამწერლობით.
სასაუბრო ფორმის, აგლაბის (aglâb) გარდა ჯუჯები იყენებდნენ ჟესტების ფორმასაც, იგლიშმეკს (iglishmêk).
სქოლიო
Sprachen und Schriften in Tolkiens Welt
ჯუჯულის ხატი
ჯუჯულის ხატი — არქიტექტურული ძეგლი თიანეთის მუნიციპალიტეტის სოფელ ჟებოტის აღმოსავლეთით, 1 კილომეტრზე, მთის თხემზე. განეკუთვნება გვიანდელ შუა საუკუნეებს, ეკლესია დარბაზულია, ნაგებია ნატეხი ქვით. შესასვლელი, რომლის გადახურვა ჩამონგრეულია სამხრეთ კედლის დასავლეთ ნაწილიშია. ნახევარწრიული აფსიდის ღერძზე სწორკუთხა სარკმელია, რომლის მარცხნივ სწორკუთხა ნიშია. შემორჩენილია სარკმლის ქვემოთ, კედელზე მიდგმული ტრაპეზისა და კანკელის ფრაგმენტები. აფსიდის თაღი ნახევარწრიული ფორმისაა, ნახევარწრიულია კამარაც. ეკლესიის მახლობლად, რამდენიმე მეტრის მანძილზე, დგას მისივე თანადროული, გეგმით სწორკუთხა ორსართულიანი კოშკი. ისიც ნატეხი ქვითაა ნაგები. კოშკის სწორკუთხა შესასვლელი დასავლეთ კედელში, მიწის დონეზეა გაჭრილი. სართულის დანარჩენი კედლები ყრუა, გადახურულია ტლანქად სხმული კამარით. II სართულის შესასვლელიც დასავლეთ კედელშია, ოდნავ ჩრდილოეთით. კარის გადახურვა ჩამოშლილია. ამ სართულს I სართულის მსგავსი გადახურვა ჰქონდია, შემორჩენილია მცირე ნაწილი.
ლიტერატურა
კატეგორია:თიანეთის მუნიციპალიტეტის არქიტექტურული ძეგლები
შავგულიძე
საკუთარი სახელი შავგულიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბათუმის მუშათა გაფიცვა
ბათუმის მუშათა გაფიცვა — ბათუმის მუშათა საპროტესტო გამოსვლა რუსეთის იმპერიაში 1902 წლის თებერვალსა და მარტში.
მუშათა პროტესტის მიზეზები იყო მძმე ეკონომიკური მდგომარეობა და პოლიტიკური უუფლებობა, მკაცრი ექსპლუატაცია, სამუშაო დღის ხანგრძლივობა, ჯარიმები და ფიზიკური შეურაცხყოფა. გაფიცვა დაიწყო 1902 წლის იანვარში მანთაშევბის ქარხანაში რსდმპ-ის ბათუმის კომიტეტის ორგანიზებით. ბათუმის კომიტეტის ხელმძღვანელები იყვნენ ნოე ხომერიკი, ნოე რამიშვილი, ბენიამინ ჩხიკვიშვილი, ისიდორე რამიშვილი, გიორგი ცინცაძე და სხვები. პირველი გაფიცვა წარმატებით დასრულდა. ქარხნის ადმინისტრაციამ დააკმაყოფილა საგაფიცვო კომიტეტის მოთხოვნები.
იმავე წლის 27 თებერვალს დაიწყო მეორე გაფიცვა როტშილდის ქარხანაში, რისი მიზეზიც იყო 389 მუშის დათხოვნა. ქარხნის ადმინისტრაციამ პოლიციას მიმართა დახმარებისთვის. ბათუმში ჩავიდა ქუთაისის გუბერნატორი სმაგინი. სმაგინის შეხვედრა გაფიცულებთან უშედეგოდ დასრულდა. გაფიცვამ ბიძგი მისცა სხვა საწარმოების მუშებს გაფიცვისთვის. 5 მარტს გაფიცვა გამოაცხადეს სიდერდისის ქარხნის მუშებმა. მათ ადმინისტრაციას წარუდგინეს 120 მუშის მიერ ხელმოწერილი განცხადება. 7 მარტს პოლიციამ დააპატიმრა როტშილდისა და სიდერდისის ქარხნების 40 მუშა. იმავე დღეს გაფიცვა დაიწყეს ხაჩატურიანის ქარხნის მუშებმა.
8 მარტს რსდმპ ბათუმის კომიტეტის ხელმძღვანელობით მოეწყო მასობრივი დემონსტრაცია, რომელშიც 800-მდე მუშა მონაწილეობდა. დემონსტრანტები შეიკრიბნენ პოლიციის სამმართველოსთან და მოითხოვეს დაპატიმრებული მუშების გათავისუფლება. საპასუხოდ პოლიციამ 300-მდე მუშა დააპატიმრა და საეტაპო ყაზარმებში მოათავსა. 9 მარტს კვლავ გაიმართა დემონსტრაცია, რომელში 6 ათასამდე მუშამ მიიღო მონაწილეობა. დემონსტრანტების წინააღმდეგ გამოყვანილ იქნა ჯარი, მოკლეს 15, დაჭრეს 50 და დააპატიმრეს 500-მდე მონაწილე. 21 ორგანიზატორი მიეცა სისხლის სამართლებრივ პასუხისგებაში. რსდმპ-ის ბათუმის კომიტეტმა დაიქირავა საუკეთესო ადვოკატები და მოახერხა მიეღწია მუშათა გამართლებისთვის.
სქოლიო
კატეგორია:საპროტესტო გამოსვლები საქართველოში კატეგორია:აჯანყებები რუსეთის იმპერიის წინააღმდეგ კატეგორია:ბათუმი
ომარაანის მეორე ნასოფლარი
ომარაანის მეორე ნასოფლარი — არქეოლოგიური ძეგლი თიანეთის მუნიციპალიტეტის სოფელ ომარაანის ჩრდილო-აღმოსავლეთით, 1 კილომეტრზე, ნაყორად წოდებულ ადგილზე. განეკუთვნება შუა საუკუნეებს. ნასოფლარ ტერიტორიაზე დადასტურდა ნასახლარი ბუდეები. აქვე შეგროვდა წითლად გამომწვარი უხეშკეციანი თიხის ჭურჭლის ფრაგმენტები.
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
იდა ვან მიუნსტერი
აიდა ჯაპო (Aida Đapo; დ. 5 ივნისი 1990), ასევე ცნობილი ფსევდონიმით იდა ვან მიუნსტერი (Idda van Munster) — ბოსნიელი ბლოგერი, მსახიობი და მოდელი.
ბიოგრაფია
ჯაპო დაიბადა ჰერცეგოვინის ქალაქ ტრებინეში. მან გახსნა ინგლისურენოვანი ბლოგი ბლოგსპოტზე, სადაც ფსევდონიმად აირჩია იდა ვან მიუსტერი, 90-იანების სიტკომის, მიუნსტერების ოჯახის მიხედვით. მისი სამოდელო კარიერაც ცოტა ხანში დაიწყო. შემდეგ იგი მონაწილეობდა რამდენიმე ვიდეოკლიპში. 2013 წლის 23 ივლისს ვებსაიტმა BeautifulWomen ჯაპო დაასახელა 2013 წლის ულამაზეს ქალად, რაც მაშინვე აიტაცეს ბოსნიურმა საინფორმაციო სააგენტოებმა.
სქოლიო
კატეგორია:დაბადებული 1990 კატეგორია:ბოსნიელი მოდელები კატეგორია:დაბადებული 5 ივნისი
L.A. Woman
ალბომის პროდიუსერია ბრიუს ბოტნიკი — პიტერ როტშილდთან კოლექტივს მანამდე კამათი მოუვიდა და მან აღარ იმუშავა სხვა ჩანაწერებზე.
ჩარტები
Singles
სქოლიო
კატეგორია:The Doors-ის ალბომები კატეგორია:1971 წლის ალბომები კატეგორია:Elektra Records-ის ალბომები
ბათუმის საზღვაო ნავსადგური
ბათუმის საზღვაო ნავსადგური — საქართველოს უდიდესი საზღვაო ნავსადგური. მდებარეობს ქალაქ ბათუმში, შავი ზღვის სამხრეთ-აღმოსავლეთ სანაპიროზე. მის ტვირთბრუნვაში წამყვანი ადგილი უჭირავს ნავთობს.
ისტორია
XIX საუკუნის 80-იან წლებამდე ბათუმში შედიოდა მხოლოდ მცირე წყალწყვის გემები და მისი ტვირთბუნვა უმნიშვნელო იყო. 1878 წელს ბათუმის რუსეთის იმპერიის მიერ დაპყრობის შემდეგ ქალაქი განვითარდა. 1883 წელს ბათუმის ნავსადგურიდან გავიდა 3,3 მილიონი ფუთი ნავთობი. ახალი ნავსადგური აშენდა 1884-89 წლებში. ადმირალ გრევეს პროექტით ნავსადგური მდინარე ყოროლისწყალზე უნდა აშენებულიყო, მაგრამ თანხების ნაკლებობის გამო ის პროექტი არ მიიღეს. ამას ხელი შეუწყო 1883 წელს ბათუმში რკინიგზის გაყვანამ, 1893 წელს ტანკერების და მშრალი ტვირთის გემების ნავმისადგომის აშენებამ, 1907 წელს ბაქო-ბათუმის ნავთობსადენის გაყვანამ. 1913 წელს ბათუმის ნავსადგურიდან გატანილ იქნა 93 მილიონ ფუთ ნავთობზე მეტი.
საბჭოთა პერიოდში დაიდგა მაღალმწარმოებლური გადამტვირთავი მოწყობილობა, გაფართოვდა ნავმისადგომი, გაიზრდა მისადგომის სიღრმე, აშენდა საზღვაო ვაგზალი. საბჭოთა პერიოდში ნავსადგური დაკავშირებული იყო 90-მდე ქვეყანასთან.
სქოლიო
კატეგორია:ბათუმის ეკონომიკა კატეგორია:საქართველოს პორტები
კამბოჯის სახელმწიფო გადატრიალება (1970)
კამბოჯის სახელმწიფო გადატრიალება — სახელმწიფო გადატრიალება კამბოჯაში, რომელიც მოხდა 1970 წლის 18 მარტს. გადატრიალების შედეგად ეროვნული ასამბლეის საგანგებო სხდომაზე დაამხეს სახელმწიფოს მეთაურის ნოროდომ სიანუკის ხელისუფლება. ფაქტობრივად, ხელისუფლება გადავიდა პრემიერ-მინისტრ, გენერალ ლონ ნოლის ხელში, ფორმალურად კი სახელმწიფოს მეთაური გახდა პარლამენტის თავმჯდომარე ჩენგ ჰენგი. სახელმწიფო გადატრიალების შემდეგ მონარქია გაუქმდა, ერთი წლის შემდეგ კი ქვეყანა რესპუბლიკად გამოცხადდა.
წინარე ისტორია
1954 წელს, საფრანგეთისაგან კამბოჯის დამოუკიდებლობის ცნობის შემდეგ ქვეყნის მეთაური გახდა პრინცი ნოროდომ სიანუკი. მისი პოლიტიკური პარტია სანგკუმი 1955 წლის არჩევნების შემდეგ გახდა ქვეყნის მმართველი პარტია. 1963 წელს ნოროდომ სიანუკმა აიძულა ეროვნული კრება შეეტენა ცვლილებები კონსტიტუციაში. პოლიტიკური ინტრიგების, კონკურენტების დაშინებისა და მემარცხენეობასა და მემარჯვენეობას შორის ლავირების წყალობით სიანუკმა მრავალი წლის განმავლობაში შეძლო შეენარჩუნებინა საკუთარი ხელისუფლება კამბოჯაში.
ენტური
ენტური (Entish) — ჯ.რ.რ. ტოლკინის ლეგენდარიუმში ენტების ძველი ენა, რომელზეც ისინი ძალიან ნელი ტემპით საუბრობდნენ. მასში იყო განმეორებადი ჰანგები, რომლებიც განათლებულმა ელდარებმაც კი ვერ გადმოსცეს ფურცელზე ასახვისას.
კამბოჯის სახელმწიფო გადატრიალება (1970)
წინარე ისტორია
ინდოჩინეთის მეორე ომის დასაწყისისათვის ბალანსირება მემარჯვენე და მემარცხენე ძალებს შორის შედარებით რთული გახდა. სასაზღვრო რაიონებში ბრინჯის კონტრაბანდამ სერიოზული დარტყმა მიაყენა ქვეყნის ეკონომიკას. ამ პერიოდში ქვეყნის პრემიერ-მინისტრი გახდა სიანუკის უახლოესი გარემოცვის წარმომადგენელი გენერალი ლონ ნოლი, მემარჯვენე პოლიტიკოსი, ნაციონალისტი და ანტიკომუნისტი. თუმცა დამოკიდებულება პრემიერსა და სახელმწიფოს მეთაურს შორის აშკარად იცვლებოდა. მემარჯვენეებში უკმაყოფილება იზრდებოდა მეფის როგორც პოლიტიკური, ასევე ეკონომიკური პოლიტიკის გამო. ძირითადად ლონ ნოლისა და მისი მომხრეების უკმაყოფილება გამოიწვია ნოროდომ სიანუკის მიერ ქვეყნის სასაზღვრო რაიონებში ვიეტ კონგის პარტიზანებისადმი სოლიდარობამ. გარდა ამისა სიანუკმა 1963-1969 წლებში ჰანოისთან დადო ხელშეკრულება ბრინჯის ექსპორტის შესახებ გაბერილი ფასებით, სამაგიეროდ გახსნა სიანუკვილის პორტი ვიეტ კონგის მეომრებისათვის იარაღის მისაწოდებლად.
ენტური
შემდგომში ენტებმა ენტური ენის ახალი ფორმა ჩამოაყალიბეს. ამ ენაზე ენტმა ხისწვერამ მერისა და პიპინს წაუკითხა ერთ-ერთი ლექსი.
კამბოჯის სახელმწიფო გადატრიალება (1970)
წინარე ისტორია
საიდუმლო დოკუმენტების მიხედვით ირკვევა, რომ 1970 წლამდე აშშ-ის პრეზიდენტ რიჩარდ ნიქსონს იმედი ჰქონდა, რომ მოილაპარაკებდა სიანუკთან.
ქრონოლოგია
1970 წლის მარტში ნოროდომ სიანუკი გაემგზავრა ევროპის ქვეყნებში და ასევე სსრკ-სა და ჩინეთში ოფიციალური ვიზიტით. ამ პერიოდში პნომპენში დაიწყო ანტივიეტნამური არეულობები. არეულობის მონაწილეებმა გაანადგურეს ჩრდილოეთ ვიეტნამის საელჩო და ვიეტ კონგის ადგილობრივი მთავრობის შტაბ-ბინა. თავდაპირველად სიანუკი მხარს უჭერდა პროტეტანტებს, რადგან იმედოვნებდა რომ სსრკ და ჩინეთი მოახერხებდნენ და შეასუსტებდნენ კამბოჯაში ვიეტნამელთა ყოფნას. ზოგიერთი ადამიანი თვლიდა, რომ ლონ ნოლის მხარდაჭერით არეულობები ორგანიზებული იყო თავად სიანუკის მიერ ჰანოიზე ზეწოლის მიზნით.
ენტური
სქოლიო
Langues de la Terre du Milieu Middle-earth languages
კამბოჯის სახელმწიფო გადატრიალება (1970)
ქრონოლოგია
შემდეგ მოვლენები სწრაფად განვითარდა: ამავე დღეს თავდაცვის სახელმწიფო მდივანი და სიანუკის სიძე გენერალი ოუმ მანორინე დაიბარეს პროკურატურაში დაკითხვაზე კორუფციაში ბრალდების საფუძველზე. გენერალიც და სიანუკის სხვა მომხრეებიც დააკავეს. სიანუკის თხოვნით დედამისმა სისოვატ კოსავაკმა მიიწვია ლონ ნოლი და სირიკ მატაკი სმეფო სასახლეში და მოუწოდა შეეწყვიტათ არეულობა ქვეყანაში, თუმცა უშედეგოდ. უფრო მეტიც სირიკ მატაკმა და კამბოჯის არმიის სამმა ოფიცერმა იარაღის მუქარით აიძულა პრემიერ-მინისტრი ხელი მოეწერა მათთვის სასარგებლო დოკუმენტებზე. პარიზში გამართულ პრეს-კონფერენციაზე ნოროდომ სიანუკი სიკვდილით დასჯას დაპირდა ყველა დამნაშავეს თუკი იგი მოახერხებდა ქვეყანაში დაბრუნებას. 18 მარტს ოპოზიციამ დაიკავა პოზიციები დედაქალაქის გარშემო, ხოლო ეროვნულმა ასამბლეამ ინ ტამის ინიციატივით დაიწყო ნოროდომ სიანუკის გადადგომის საკითხის განხილვა. მიუხედავა იმისა, რომ დეპუტატთა გარკვეული რაოდენობა წავიდა სიანუკის გადადგომის წინააღმდეგ, პარლამენტმა ნოროდომ სიანუკი გადაყენებულად გამოაცხადა. ქვეყნის სათავეში ფაქტობრივად ლონ ნოლი მოექცა, სანგკუმს სათავეში ჩაუდგა ინ ტამი, ხოლო სახელმწიფოს მეთაური ფორმალურად გახდა ეროვნული ასამბლეის თავმჯდომარე ჩენგ ჰენგი.
საპროტესტო აქციები
ჩინეთში მყოფმა ნოროდომ სიანუკმა 1970 წლის 23 მარტს გაავრცელა რადიომიმართვა. კამბოჯის მოსახლეობას მოუწოდა დაეწყოთ აჯანყებები ახალი რეჟიმის წინააღმდეგ. ნოროდომ სიანუკის დაბრუნების მოთხოვნით გაიმართა საპროტესტო დემონსტრაციები კამპონგტუამის, ტაკეოსა და კამპოტის პროვინციებში. განსაკუთრებით მძიმე იყო დემონსტრაციები კამპონგტუამის პროვინციაში, სადაც მოკლეს ეროვნული ასამბლეის ორი დეპუტატი, რომლებიც მათთან მოსალაპარაკებლად მივიდნენ. დემონსტარციების დროს მოკლეს ლონ ნილი - ლონ ნოლის ძმა. ანტისამთავრობო გამოსვლები სასტიკად ჩაახვშეს, უიარაღო დემონსტრანტების წინააღმდეგ გამოიყენეს მძიმე ტექნიკა. შედეგად, რამდენიმე ასეული ადამიანი დაიღუპა და ათასობით დააკავეს.
გადატრიალების შემდეგ
სახელმწიფო გადატრიალების შემდეგ ჩრდილოეთ ვიეტნამის არმია შეიჭრა კამბოჯაში. ეს იყო სამოქალაქო ომის ახალი რაუნდი — ამჟამად უკვე ვიეტ კონგის პარტიზანებმა წითელ ქმერებთან ერთად დაიწყეს ბრძოლა ლონ ნოლის რეჟიმის წინააღმდეგ. ლონ ნოლის რეჟიმი სრული კრახისაგან გადაარჩინა ამერიკის საჰაერო ძალების მხარდაჭერამ. ლონ ნოლი პნომპენის დაცემამდე რამდენიმე დღით ადრე გაიქცა ქვეყნიდან. წითელმა ქმერებმა მიაღწიეს წარმატებას. ქვეყანა თავის უახლეს ისტორიაში ყველაზე ტრაგიკული მოვლენების ზღვარზე იდგა.
სქოლიო
კატეგორია:კამბოჯის ისტორია კატეგორია:სახელმწიფო გადატრიალებები
პლასა-დე-კაისანი
პლასა-დე-კაისანი (Plaza de Caisán) — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 1249 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ჩირიკის პროვინციის დასახლებული პუნქტები
შავჩოხა (მცენარე)
შავჩოხა (Anchusa ovata) — ერთწლოვანი ბალახოვანი მცენარე ლაშქარასებრთა ოჯახისა. აქვს 10–40 სმ სიმაღლის, სწორი და დატოტვილი ღერო, მთელი მცენარე შებუსულია უხეში ბეწვით. ფოთლები მოგრძო, ოვალური ფორმისაა, ძირითადად, კიდემთლიანი, ქვედა ფოთლები ყუნწიანია, ზედა — მჯდომარე. ყვავილედი წაგრძელებულია, მცირეყვავილიანი. გვირგვინი ლურჯია. ყვავის მაისში, ნაყოფმსხმოიარობს ივლისში. გავრცელებულია კავკასიაში, ცენტრალურ და სამხრეთ ევროპაში, ირანში, მცირე, ცენტრალურ, სამხრეთ-დასავლეთ და აღმოსავლეთ აზიაში, ჩრდილო-აღმოსავლეთ აფრიკაში. გვხვდება მთელ საქართველოში. იზრდება მშრალ ფერდობებზე, მინდვრებზე, რუდერალურ ადგილებში, გზისპირებზე, ნათესებში. თესლი შეიცავს საკვებ ზეთს.
ქართლურად და ხევსურულად ეწოდება მბილა; კახურად — ყანის მხალი; ფშავურად — თიკნიყურა; მესხურად — ქიცნარა; ზემოიმერულად — ქათამბარკალა; რაჭულად — ცისნარა, ქისნარა; ლეჩხუმურად — ქისუნარე; სვანურად — მგწრანილ.
ქართულ ლიტერატურაში უფრო მეტად ცნობილია როგორც Lycopsis orientalis ან Anchusa arvensis subsp. orientalis, რომლებიც დღეს აღარ მიიჩნევა სწორ დასახელებად.
სქოლიო
კატეგორია:პატარძალა
კობა ხარაძე
კობა პავლეს ძე ხარაძე (დ. 20 ოქტომბერი, 1940 — გ. 16 აგვისტო, 2021) — ქართველი გეოგრაფი. გეოგრაფიულ მეცნიერებათა დოქტორი (1993), პროფესორი. ვახუშტი ბაგრატიონის სახელობის გეოგრაფიის ინსტიტუტის ფიზიკური გეოგრაფიის განყოფილების ხელმძღვანელი. საქართველოს მსოფლიო მიღწევათა და მოგზაურთა ხელშემწყობი კავშირის გამგეობის წევრი.
ბიოგრაფია
კობა ხარაძემ დაამთავრა ქუთაისის სახელმწიფო პედაგოგიური ინსტიტუტი გეოგრაფიის სპეციალობით 1966 წელს. 1966–69 წლებში მუშაობდა წალკისა და თეთრიწყაროს რაიონებში გეოგრაფიის მასწავლებლად; 1969–72 წლებში სწავლობდა საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის დასწრებულ ასპირანტურაში პროფესორ ლევან მარუაშვილის ხელმძღვანელობით; 1973 წლიდან მუშაობს ამავე ინსტიტუტში ჯერ უმცროს, შემდეგ უფროს და წამყვან მეცნიერ-თანამშრომლად; 1993 წლიდან ისტორიული გეოგრაფიის თემატური ჯგუფის ხელმძღვანელია; შეთავსებით მუშაობს თბილისის სახელმწიფო უნივერსიტეტის სოხუმის ფილიალში საქართველოს გეოგრაფიის კათედრაზე; სხვადასხვა წლებში შეთავსებით მუშაობდა ქუთაისისა და გორის პედაგოგიურ ინსტიტუტებში.
კობა ხარაძის კვლევის სფეროა გეოგრაფიის ისტორია და ისტორიული გეოგრაფია. ჩაატარა კვლევები ქართველ გეოგრაფებსა და მოგზაურებზე, გააანალიზა მოგზაურთა შთაბეჭდილებები გეოგრაფიული რაკურსით, შეადგინა მოგზაურთა მარშრუტული რუკები; საქართველოს ისტორიულ გეოგრაფიაში გამოიკვლია ასეულობით ძველი ქართული ტოპონიზმი (ლოკალიზაცია, ეტიმოლოგია), შეადგინა შესაბამისი რეტროსპექტული რუკები; ახალი მონაცემების (არქეოლოგიური, ნუმიზმატიკური, საარქივო და სხვა) საფუძველზე გამოიკვლია ისეთი საკითხები, რომლებიც ადრე ნაკლებად ან ბუნდოვნად იყო გადმოცემული (ძველი საზღვრები, ტოპონიმები, მიგრაციები და სხვა); მოახდინა რიგი რეგიონების ძველი მოსახლეობის რეტროსპექტული კარტოგრაფირება; ასევე, შეისწავლა ისტორიული სამხედრო გეოგრაფია და საეკლესიო გეოგრაფია. ამ და სხვა საკითხებზე გამოქვეყნებული აქვს 250-ზე მეტი სამეცნიერო და სამეცნიერო-პოპულარული სტატია. მათ შორის, 25-ზე მეტი მონოგრაფია და სახელმძღვანელო; რამდენიმე თემატური რუკის ავტორია.
კობა ხარაძემ დიდი წვლილი შეიტანა გეოგრაფიული მეცნიერების პროპაგანდის საქმეში. ამ მხრივ, ჟურნალ-გაზეთებში გამოაქვეყნა 300-ზე მეტი წერილი, რადიო-ტელევიზიით ათობით გადაცემა და გამოსვლა მიუძღვნა საქართველოს ბუნების ძეგლებს, ხუროთმოძღვრულ ძეგლებს, ტოპონიმებს და სხვა საკითხებს. მისი უშუალო ხელმძღვანელობით და აქტიური მონაწილეობით ვახუშტი ბაგრატიონის სახელობის გეოგრაფიის ინსტიტუტში შეიქმნა „მემორიალური მუზეუმი“, რომელსაც საზოგადოებრივ საწყისებზე თავად უძღვებოდა, ხოლო გორის მუნიციპალიტეტის სოფელ ძევერაში აკადემიკოს ალექსანდრე ჯავახიშვილის და სენაკის მუნიციპალიტეტის სოფელ ეკში აკადემიკოს თეოფანე დავითაიას სახლ-მუზეუმები; გეოგრაფიის ინსტიტუტის დაარსების 50 წლისთავთან დაკავშირებით შექმნა საიუბილეო კრებული — „ვახუშტის სახელობის გეოგრაფიის ინსტიტუტი - 50“; დიდი წვლილი შეიტანა „საქართველოს წითელი წიგნის“ არაორგანული ბუნების ძეგლების განყოფილების ტექსტებისა და საილუსტრაციო მასალების დამუშავებაში; მისი რედაქტორობით გამოვიდა ვახუშტი ბაგრატიონის „საქართველოს გეოგრაფიის“ ორი წიგნი — „სამცხე“ და „ქართლი“; არის რამდენიმე მონოგრაფიის, სახელმძღვანელოსა და ატლასის სამეცნიერო რედაქტორი და რეცენზენტი; თბილისის სახელმწიფო უნივერსიტეტის სოხუმის ფილიალის გრიფით გამოვიდა 4 სახელმძღვანელო სპეციალურ საგნებში, მათ შორის, „საქართველოს ისტორიული გეოგრაფია“; მისი აქტიური მონაწილეობით ჩატარდა რესპუბლიკური 2 კონფერენცია და სხვა.
სქოლიო
კატეგორია:ქართველი გეოგრაფები კატეგორია:გეოგრაფიის მეცნიერებათა დოქტორები კ
იმამლი
იმამლი (İmamlı) — სოფელი აზერბაიჯანში, გაბალის რაიონში. მოსახლეობის რაოდენობა  —   373 კაცი.
რესურსები ინტერნეტში
კატეგორია:გაბალის რაიონის სოფლები
ყუდროს პირველი ეკლესია
ყუდროს პირველი ეკლესია — არქიტექტურული ძეგლი თიანეთის მუნიციპალიტეტის სოფელ ყუდროს ჩრდილოეთით, 1 კილომეტრზე, საყდრების ხევში. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. დაზიანებულია: ჩამონგრეულია ჩრდილოეთ კედლის ზედა ნაწილი. შესასვლელი დასავლეთიდანაა. კარი შიგნით არქიტრავითაა გადახურული, გარედან თაღით. ნახევარწრიული აფსიდის ღერძზე გაჭრილია თაღოვანი სარკმელი, რომლის ორივე მხარეს ორი თითო ოთხკუთხა ნიშია. ინტერიერში შელესილობა ჩამოცვენილია. შიგნით ეკლესია ნახევარწრიული კამარითაა გადახურული. ეკლესია გადახურული ყოფილა კრამიტით.
ლიტერატურა
კატეგორია:თიანეთის მუნიციპალიტეტის ტაძრები
ალი II (შირვანი)
ალი II, აგრეთვე ცნობილი როგორც აბუ მანსურ იბნ იაზიდი (დ. ? — გ. 1043, შემახა) — შირვანის მე-12 შაჰი 1034-1043 წლებში, ქესრანიდების დინასტიიდან.
მმართველობა
გარდაიცვალა 1043 წელს, შემახაში. მისი გარდაცვალების შემდეგ, მომდევნო შირვანშაჰი ქუბადი — ალი II-ის ძმა გახდა.
სქოლიო
კატეგორია:შირვანშაჰები კატეგორია:გარდაცვლილი 1043
ჰეტეპჰერესი I
ჰეტეპჰერესი I — ძველი ეგვიპტის დედოფალი მეოთხე დინასტიიდან, ძველი სამეფოს პერიოდის დროს. ჰეტეპჰერესი ეგვიპტის ფარაონის სნეფრუს მეუღლე, ასევე პრინცესა ჰეტეპჰერესის და ფარაონ ხეოფსის დედა იყო.
მაკრეთის ხიდი
მაკრეთის ხიდი (Demirciler Köprüsü) — ქვისთაღოვანი ხიდი სოფელ მაკრეთში (დღევანდელი კალე), ბორჩხის რაიონი, ართვინის პროვინცია. გადებულია მდინარე ჩხალაზე (ჭოროხის შენაკადი). ხიდის სიგრძეა 32 მ. სიმაღლე 9.5 მ., სიგანე 2.8 მ. ერთ-ერთი ვერსიით აიგო XIII საუკუნეში, მეორე ვერსიით ის XVIII საუკუნეში ოსმან ფაშას უნდა აეგო.
სქოლიო
კატეგორია:ქვისთაღოვანი ხიდები კატეგორია:ართვინი
ლაგოტო რომანიოლო
ლაგოტო რომანიოლო (Lagotto Romagnolo) — ძაღლის ჯიში, რომელიც გამოყვანილია იტალიაში XV საუკუნეში.
წყლის და იხვზე ნადირობის დიდი მოყვარული, სწრაფი ლაგოტო რომანიოლო იტალიის ჩრდილოეთ ნაწილში, შვეიცარიის საზღვართან, რომანიაში გაჩნდა. ძველ დროში (ისევე როგორც ახლა) მას იყენებდნენ წყალში მცურავ ნადირზე სანადიროდ და მიწის ქვეშ ტრიუფელების მოსაძებნად. 1990-იანი წლების დასაწყისში ამ ჯიშის მიმართ გაჩნდა ინტერესი დიდ ბრიტანეთსა და შვედეთში. ამ ქვეყნებში, ასევე, შვეიცარიაში ჯიშის მრავალი წარმომადგენელი ცხოვრობს. აშშ-ში ლაგოტო იშვიათად გვხვდება. ეს ჯიში გარეგნულად „შენიღბულ“ პუდელს, ან ბიშონს ჰგავს, თუმცა კომპაქტური აღნაგობის და სხვადასხვა შეფერილობის ლაგოტო გამჭოლი ხმის პატრონი და აზარტული მონადირეა და წყალში თავს შესანიშნავად გრძნობს.
ლაგოტოს სხვადასხვა მიზნით ამრავლებენ, ზოგი ცდილობს მისი ბუნებრივი, თანდაყოლილი მონადირის თვისებები განამტკიცოს და გააძლიეროს, ზოგიც (მაგალითად, შვედეთში) ცდილობს ძაღლი სამუშაოდაც გამოიყენოს და სახლის ცხოველადაც ჩამოაყალიბოს. ბალნის შეფერილობა და წყალგაუმტარობა შეიძლება მრავალნაირი იყოს — ყავისფრით და ნარინჯისფრით დაწყებული ღია ლიმნისფერით და ჭუჭყიანი თეთრით დამთავრებული (დასაშვებია სხვადასხვა ფერის შეხამებაც).
რესურსები ინტერნეტში
კატეგორია:მონადირე ძაღლები კატეგორია:იტალიური წარმოშობის ძაღლის ჯიშები
ბათუმის სამეცნიერო-კვლევითი ინსტიტუტი
ბათუმის სამეცნიერო-კვლევითი ინსტიტუტი — სამეცნიერო კვლევითი ინსტიტუტი საქართველოში, ბათუმში. დაარსდა 1958 წელს, როგორც საქართველოს მეცნიერებათა ეროვნული აკადემიის ერთ-ერთი ინსტიტუტი. 1960-1964 წლებში გამოვიდა ინსტიტუტის შრომების 3 ტომი. 1963-1972 წლებში გამოვიდა თემატური სერიული კრებულები აჭარის მრეწველობის, სოფლის მეურნეობის და ეკონომიკის საკითხებზე, სამხრეთ-დასავლეთ საქართველოს კულტურის და ყოფის საკითხებზე, ისტორიულ ძეგლებზე, აჭარულლი ხალხური პოეზიის და ზეპირსიტყვიერების საკითხებზე. ამჟამად ინსტიტუტი ატარებს ნიკო ბერძენიშვილის სახელს და შედის ბათუმის სახელმწიფო უნივერსიტეტის შემადგენლობაში.
ომარაანის მესამე ნასოფლარი
ომარაანის მესამე ნასოფლარი — არქეოლოგიური ძეგლი თიანეთის მუნიციპალიტეტის სოფელ ომარაანის აღმოსავლეთით, 2 კილომეტრზე, ლაშქარაანთწყაროსთან. განეკუთვნება შუა საუკუნეებს. ნასოფლარის ტერიტორიაზე გამოვლენილია გეგმით სწორკუთხა ნამოსახლარი ბუდეები. კედლები ნაგებია ნატეხი ქვით, შემორჩენილია წყობის 7-10 რიგი.
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ფოთის ტროლეიბუსი
ფოთის ტროლეიბუსი — ტროლეიბუსის გაუქმებული სისტემა ქ. ფოთში. ეს იყო ერთ-ერთი ყველაზე ახალი ტროლეიბუსის სისტემა საქართველოში, რომელიც გაიხსნა 1981 წლის 9 აპრილს. ფოთში მოძრაობდა რუსული წარმოების ტროლეიბუსები ЗиУ-9 და ჩეხური წარმოების Škoda 14Tr. სისტემა შედგებოდა ორი მარშრუტისგან:
ტროლეიბუსების დეპო მდებარეობდა წერეთლის ქუჩაზე, ოქროს ტბის მახლობლად. ის მოიცავდა სადგომ მოედანს და სარემონტო ზონას.
1991 წელს სისტემამ განვითარების პიკს მიაღწია, ამ დროს მისი 2 მარშრუტის ჯამური სიგრძე 18 კილომეტრი იყო და ხაზებზე 12 ტროლეიბუსი მოძრაობდა. 90-იან წლებში ფოთის ტროლეიბუსს მძიმე დრო დაუდგა, რადგან სამოქალაქო ომის პერიოდში ადგილი ჰქონდა საკონტაქტო სადენების მოპარვასა და მოძრავი შემადგენლობის ძარცვა-დაზიანებას. აღნიშნული პროცესების გამო 1999 წლისთვის 2 მარშრუტზე მხოლოდ 2 გადარჩენილი ტროლეიბუსიღა მოძრაობდა. ამავე წელს ფოთმა თბილისისგან შეისყიდა ჩამოწერილი ტროლეიბუსი Škoda 9Tr. 2003 წელს ქალაქმა ათენიდან მიიღო 3 მეორადი ტროლეიბუსი ЗиУ-682.
დენის ხშირი გათიშვის გამო ტროლეიბუსები ხშირად იდგა ქუჩაში. 2005 წელს ფოთის ტროლეიბუსის სისტემა გაუქმდა და მისი მოძრავი შემადგენლობა გადაეცა ოზურგეთსა და ჭიათურას.
საქართველოს ტროლეიბუსის სისტემების სია
კატეგორია:ფოთის ისტორია კატეგორია:ტროლეიბუსის სისტემები საქართველოში
კენჭნარი
კენჭნარი — ფხვიერი, მსხვილი, დანალექი, კონტინენტური ან ზღვიური ქანი, შედგება ცალკეული, სუსტად ან კარგად დამუშავებული მომრგვალო, ან მრგვალი კენჭებისაგან, რომელთა ზომა მერყეობს 20-დან 200 მმ-ის ფარგლებში. ზომების მიხედვით არჩევენ მსხვილს (60–200 მმ), საშუალოს (40–60 მმ), და წვრილს (20–40 მმ). კენჭნარის შუალედები შეიძლება იყოს ცარიელი ან შევსებული წვრილი (ქვიშიანი, ალევრიტული) მასალით. შეცემენტებული კენჭნარი წარმოადგენს კონგლომერატის ერთ-ერთ სახესხვაობას. პეტროგრაფიული შედგენილობის მიხედვით განასხვავებენ პოლიმიქტურ, ოლიგომიქტურ და მონომიქტურ კენჭნარს. გამოიყენება როგორც სამშენებლო მასალა, ძირითადად გზის მშენებლობაში.
სქოლიო
კატეგორია:დანალექი ქანები კატეგორია:სამშენებლო მასალები
აფხაზეთის საბჭოების IV ყრილობა
მინი|აფხაზეთის საბჭოების IV ყრილობის სხდომები. pdf სრულიად აფხაზეთის საბჭოების IV ყრილობა (5 — 7 მარტი, 1927, სოხუმი) — სრულიად აფხაზეთის საბჭოების რიგით მეოთხე ყრილობა. ესწრებოდა 251 დელეგატი, მათ შორის: გადამწყვეტი ხმით — 240, ხოლო სათათბირო ხმით — 11. ეროვნული შემადგენლობა: აფხაზი — 73, ქართველი — 88, რუსი — 36, სომეხი — 19, ბერძენი — 20, სხვები — 15 (აქედან: 1 ლაზი, პოლონელი — 3, ესტონელი — 1, ებრაელი — 5, თურქი — 1, უკრაინელი — 3 და ოსი —1); სოციალური შემადგენლობა: გლეხი — 80, მუშა — 53, წითელარმიელი — 12, მოსამსახურე — 106; პარტიული შემადგენლობით: კომუნისტები — 153, კომკავშირელი — 14, უპარტიო — 84.
ისტორია
1927 წლის 4 იანვრის სსრ აფხაზეთის ცაკის დადგენილების შესაბამისად დაინიშნა აფხაზეთის საბჭოების IV ყრილობის არჩევნები, რომელიც უნდა გამართულიყო 1927 წლის 1 თებერვილიდან - 1 მარტამდე. იმავე წლის 5-25 იანვარს წინასაარჩევნოდ უნდა ჩატარებულიყო მოსამზადებელი სამუშაოები. აფხაზეთის საბჭოების IV ყრილობის სესიის მოწვევა 8 მარტისთვის დაიგეგმა. საბოლოოდ საბჭოების ყრილობა სიმბოლურად გაიხსნა აფხაზეთის გასაბჭოებიდან (1921 წლის 4 მარტი) ექვსი წლის თავზე.
5 მარტს საღამოს 6 საათზე მოწვეულ იქნა აფხაზეთის საბჭოების პირველი სესია.
დღის განრიგი:
ყრილობა გახსნა ს. ჭანბამ. წუთიერი დუმილით პატივი მიაგეს მესამე და მეოთხე ყრილობებს შორის დაღუპული მეგობრების: მ. ფრუნზეს, ფ. ძერჟინსკისა და ლ. კრასინის ხსოვნას.
ს. ჭანბას გამოსვლის შემდეგ, ყრილობას მიესალმა წითელი არმიის რვა წარმომადგენელი, ასევე მუშები და გლეხები.
სესიის პრეზიდიუმში ერთხმად იქნენ არჩეულნი: ნ. ლაკობა, ც. ჭანბა, გ. სტურუა, ნაჭყებია, გეგელია, ვ. ლაცარია, სუკოიანი, მასხულია, მ. ლაკობა, ი. სემერჯიევი, ვ. შონია, ი. მარღანია, ი. შანბა, ინაშვილი, ჭოჭუა, ინალ-იფა, აშხაწავა, თეოკტისოვი, არაბელიძე, ფონია, ბლიახი, ჩიჟოვა, ა. ვარდანია, ავედისიანი, ქსემიდოვი, ევმინოვი, დამენია, მამულოვი, ბენია, ანასტასიადი, გერლიანი, ხაბურძანია, ლაგვილავა, მარკოზია, დ. გაბუნია, აბგაჯი, არშბა, აპბა, გარცკია, ბებია, ჩიჩნი, მელაძე, გამისონია, ჩალიგავა, მატიუხინი, ფომიჩევი, კადი-ზადე, გრიგოლია და კოკაია. ასევე არჩეულ იქნა ყრილობის საპატიო პრეზიდიუმი: სტალინის, კალინინის, რიკოვის და სხვათა. ყრილობის სამდივნოში აირჩიეს: ზანთარია, ჩალმაე, ვ. კონჯარია, დალნაია, ვ. აგრბა, საჯაია და შევცოვი. სამანდატო კომისიაში აირჩიეს: ოვ. მინოსიანი (თავჯდომარე), ი. ვარდანია, ამპარი, კ. თორია, ხუციევი, კ. სამერჯიევი, პრილიპკო, ბ. ლადარია და ლომია.
ყრილობამ მოისმინა ფილიპე მახარაძისა და აფხაზი სტუდენტების მისასალმებელი დეპეშები, რის შემდეგადაც დელეგატებისთვის გაიმართა წარმოდგენა.
სსრკ-ის საშინაო და საგარეო მდგომარეობაზე მოხსენებით გამოვიდა საქართველოს კპ (ბ) აფხაზეთის საოლქო კომიტეტის მდივანი გიორგი სტურუა.
მომდევნო დღეს განიხილეს საკითხი — ურთიერთობა სსრ აფხაზეთსა და სსრ საქართველოს შორის. აღნიშულის თაობაზე სიტყვით გამოვიდა ს. ჭანბა. მან ყრილობას მოახსენა, რომ აფხაზეთმა კონსტიტუცია მიიღო საბჭოების III ყრილობაზე, რომელიც ეფუძნებოდა 1921 წლის სსრ აფხაზეთსა და სსრ საქართველოს დროებით მთავრობებს — რევკომებს შორის. მან ასევე დაამატა, რომ პრაქტიკული მოსაზრებიდან გამომდინარე აუცილებელი შეიქნა არსებული კონსტიტუციაში ცვლილებების შეტანა. აფხაზეთის ცაკის III სესიაზე მიღებული იქნა ახალი თავი, სადაც უფრო მეტად იყო დაკონკრეტებული საქართველო აფხაზეთის ურთიერთობანი.
სახელმწიფო ენებად, იქედან გამომდინარე, რომ აფხაზეთის ტერიტორიაზე მრავალეთნიკური მოსახლეობა ცხოვრობდა, გადაწყდა შეჩერებულიყვნენ სამ: აფხაზურ, ქართულ და რუსულ ენებზე. მართალია იმ მომენტისათვის სახელმწიფო საქმისწარმოებისთვის მხოლოდ რუსული ენა გამოიყენებოდა, მაგრამ იგეგმებოდა ასევე აფაზური და ქართული ენების დანერგვაც.
სსრ აფხაზეთის კონსტიტუციის სახეშეცვლილი ფორმის თაობაზე მოხსენებით გამოვიდა ს. ჭანბა. მისი სიტყვებით, სსრ აფხაზეთის საბჭოების III ყრილობაზე მიღებულ იქნა კონსტიტუცია, რომელიც მთლიანად გამომდინარეობდა სსრ საქართველოს 1922 წლის კონსტიტუციიდან, მაგრამ იქედან გამომდინარე, რომ საჭირო იყო საქართველოს კონსტიტუციის მისადაგება ამიერკავკასიის სფსრ-სა და სსრკ-ს კონსტიტუციებთან, ამან წარმოშვა საქართველოში შემავალი სუბიექტების ახალი ურთიერთდამოკიდებულების გაფორმება. ამის საფუძველზე საჭირო გახდა სსრ საქართველოს კონსტიტუციის შეცვლა. საქართველოს ცაკის III სესიაზე მიღებული იქნა დადგენილებები. სიტყვით გამოსვლისას მოყვანილ იქნა აფხაზეთის კნსტიტუციიდან შემდეგი მუხლები: 17, 18, 19, 20, 21, 22, 23, 24 და 25. ყრილობის დელეგატებმა კონსტიტუცია მიიღეს ერთხმად.
შემდეგ განიხილეს საკითხი სახელმწიფო დაზღვევაზე (თორია).
აფხაზეთის ცენტრალური საარჩევნო კომისიის ანგარიში (ნაჭყებია):
სამანდატო კომისიიდან სიტყვით გამოვიდა ოვანეს მინოსიანი, რომელმაც ყრილობას წარუდგინა სტატისტიკური ინფორმაცია აფხაზეთის საბჭოების IV ყრილობის შემადგენლობის შესახებ :
ყრილობამ ერთხმად აირჩია აფხაზეთის ცაკის შემადგენლობა 129 წევრისა და 25 წევრობის კანდიდატის სახით.
წევრები: ნ. ლაკობა, ს. ჭანბა, გ. სტურუა, ნაჭყებია, გეგელია, ვ. ლადარია, სუკოიანი, ამპარი, ლომია, მ. ლაკობა, ი. მარღანია, ფირცხალავა, ი. სემერჯიევი, ხასაია, ვ. ანჩაბაძე, ბ. ლადარია, მასხულია, ჭოჭუა, გოგოხია, ინაშვილი, ინალ-იფა, აშხაწავა, ბორისენკო, ვ. შონია, ზანთარია, კ. სემერჯიევი, ი. შამბა, კაკუბაია, კაკუჩაია, ლევონინი, ხიოტი, ა. გრიგოლია, კადი-ზადე, ი. ვარდანია, კოკაია, ვ. აგრბა, აჯამოვი, მინოსიანი, მ. ცაგურია, ჩუკბარი, ფ. თორია, მ. ჩალმაზი, პ. ლადარია, არაბელიძე, პრილიპკო, დედეიანი, აშუბა, ხუციევი, მარანტიდი, ჩიჟოვი, ავედისიანი, საჯაია, ა. ვარდანია, კულეშოვი, რუსიევი, ჩხეტია, ბლიახი, კონსტანტინიდი, ნ. ბაგაფში, მამულოვი, ფეაქტისოვი, ბიგვავა, შევცოვი, შარია, ხახმიგერი, ზ. ბენია, გიგაური, ლ. აბზიანიძე, ჭოლოკუა, ქსემიდოვი, ნ. დელავერი, ფილიმონოვი, ლუპეხინი, ა. გაბუნია, ზაროტიადი, ალშუნდბა, მურატოვი, ბასარია, გაივორონსკი, ევმინოვი, ბარგანჯია, ბერულავა, მატიუხინი, კარპოვი, ხრისტენკო, დამენია, ანასტასიადი, უსიკოვი, ოდაბაშიანი, ქუთელია, მ. თოფჩიანი, როგანიანი, კეშანიდი, პანტილიდი, დელავერ ოღლი, რუხაია, რაუდსონი, დ. გაბუნია, აბგაჯი, ჩიტაია, გულია, შარმატ ბასარია, მ. არშბა, მამა ჯიჯია, მოროხია, ხაბურძანია, ლაგველავა, მარკოზია, კ. თორია, ნარმანია, კორტავა, პატარაია, ანთია, მიქაია, დ. თორია, ეხვაია, აპბა, გარცკია, ვასონ კონჯარია, ვ. ლაკობა,ჩიჩინი ბებია, ხუსეინ ხიბა, თარბა, გრიგოლია, გამისონია, მელაძე, ჩალიგავა, ტრეწენკო, მიგინეიშვილი.
კანდიდატები: იუშკინი, კვარაცხელია, ვალუისკი, შლატერი, ჩხარტიშვილი, ზ. ციკოლია, კ. ძიძარია, მამალაძე, კ. დელავერი, ა. თურქია, ტერზიანი, კარაკეზოვი, ვ. ბახტაძე, პლინერი, გადლია, ი. ციკოლია, კოკოსკერია, კოსუმიანი, სტეფანიდი, კალაიჯანი, სარქისიანი, პარატიდი, ვლასენკო, ჭანტურია, ფილია.
ამის გარდა აირჩიეს დელეგატები საქართველოს საბჭოების ყრილობისა და სსრკ-ის ეროვნებათა საბჭოზე წარსადგენად.
რეზოლუციები: აფხაზეთის საბჭოების IV ყრილობამ მოისმინა აფხაზეთის III მოწვევის ცაკის თავჯდომარის ჭანბას მოხსენება საქართველო-აფხაზეთის ურთიერთობის შესახებ, რომელიც ეხებოდა III და IV ყრილობებზე მიღებულ საკანონმდებლო აქტებს; საოლქო კომიტეტის პასუხისმგებელი მდივნის სტურუას მოხსენება — სსრკ-ს საშინაო და საგარეო მდგომარეეობაზე; აფხაზეთის სახკომის თავჯდომარის ნ. ლაკობას მოხსენება — მისი მთავრობის მიერ განხორციელებულ საქმიანობაზე და დადებითად შეაფასა ისინი.
სსრ აფხაზეთის ცაკის I სესია
11 მარტს საღამოს 7 საათზე გაიხსნა აფხაზეთის IV მოწვევის ცაკის პირველი სესია. მოხსენებით გამოვიდა ნ. ლაკობა, რომელმც ილაპარაკა გაწეულ სამუშაოებსა და ცხოვრებაში მოსაყვან დასახულ მიზნებზე.
მთავრობა შეირჩა შემდეგი შემადგენლობით:
სქოლიო
4
მარტივი ქუენდური
მარტივი ქუენდური (Primitive Quendian) — ჯ.რ.რ. ტოლკინის ლეგენდარიუმში პროტოენის ფორმა. გამოგონილი იქნა ელფთა მიერ მათი გამოღვიძების შემდგომ. შემდგომში ენები გაიყო საერთო ელდარინად და ავარების ენებად, მათთვის, ვინც გადაწყვიტა, არ გაჰყოლოდა ორომეს დიდი მოგზაურობისას.
რესურსები ინტერნეტში
კატეგორია:შუახმელეთის ელფები
Langues de la Terre du Milieu Języki Śródziemia
გრიგოლ იაშვილი
გრიგოლ იაშვილი (დ. 1902, ობჩაში — გ. 15 ნოემბერი, 1955) — ქართველი სამხედრო პირი.
ბიოგრაფია
მისი მამის საკუთრებაში ყოფილა 120 დესეტინა ვენახი და ორი ხის სახლი, მათგან ერთი ქალაქ ქუთაისში.
1919 წელს გრიშამ დაამთავრა თბილისის რეალური სასწავლებელი. 1919 წლიდან 1921 წლამდე სწავლობდა თბილისის იუნკერთა სკოლაში. 1921 წლის იანვრიდან 11 მარტამდე მსახურობდა მენშევიკური გვარდიის გენშტაბში მთავარსარდლის პირად მცველად.
1921 წელს საქართველოს მთავრობის ემიგრაციაში გახიზვნის შემდეგ ქვეყანა დატოვეს იუნკერბმაც. პირველ ხანებში კონსტანტინეპოლში გაჩერდნენ, 1922 წელს, კი სხვადასხვა ქვეყნის სამხედრო სასწავლებლებში გადანაწილდნენ. გრიგოლ იაშვილი პოლონეთში გაემგზავრა, სადაც სამხედრო სკოლა დაამთავრა. 1921–1927 წლებში მსახურობდა პოლონეთის არმიაში ოფიცრის თანამდებობაზე პორუჩიკის ჩინით. 1927 წელს ცოლად შეირთო პოლონელი ფაბრიკანტი იანილა მიხეილის ასული ფრიდერუბნე.
პოლონეთ–გერმანიის ომის დროს გრიშა იაშვილი ვარშავის გარნიზონის სამეურნეო ოცეულის მეთაური იყო. კაპიტულაციის შემდეგ დაუბრუნდა ძველ საცხოვრებელს ქალაქ პოზნანში. 1940 წელს გახდა „კავკასიური კომიტეტის“ წევრი. პოზნანში ცხოვრებისას იგი მიხეილ კვალიაშვილთან ერთად, რომელთანაც იუნკერთა სკოლიდან მეგობრობდა, ეწეოდა აქტიურ ანტისაბჭოთა საქმიანობას. ისინი კავკასიური წარმოშობის სამხედრო ტყვეებიდან იბირებდნენ ახალ–ახალ პირებს „კავკასიურ ლეგიონში“ საბრძოლველად. ასევე, ხშირად ეკონტაქტებოდნენ ქართულ სამხედრო ანტისაბჭოთა ორგანიზაციას ბერლინში — „ფერბინდუნგშტაბს“, რომელმაც კავკასიური ლეგიონის შექმნას დაუდო საფუძველი. 1943 წელს ორჯერ იმყოფებოდნენ ბერლინში, სადაც შეხვდნენ „კავკასიური კომიტეტის“ ბერლინის ცენტრის თავმჯდომარე გიორგი კერესელიძეს.
საბჭოთა უშიშროების „განმათავისუფლებელმა“ ძალებმა პოლონეთში შესვლისთანავე დაიწყეს ნადირობა პოლონურ არმიაში მომსახურე ქართველებზე. გრიშა იაშვილი 1945 წლის 15 მაისს დააპატიმრეს. იმავე წლის 27 აგვისტოს გერმანიაში საბჭოთა საოკუპაციო ჯარების ჯგუფის სამხედრო ტრიბუნალმა მიუსაჯა 10 წლით თავისუფლების აღკვეთა შრომა–გასწორების ბანაკში პირადი ქონების კონფისკაციით. მისი შემდგომი ბედის შესახებ ვიგებთ იუნკერთა მოგონებებიდან. ნიკოლოზ მათიკაშვილი თავის წიგნში — „იუნკრები“ — იუწყება, რომ გრიგოლ იაშვილმა ციმბირში „ჰავა ვერ აიტანა, დაჭლექდა. ნება მისცეს თბილისში ძმასთან დაბრუნებისა, სადაც გარდაიცვალა“.
გრიგოლ იაშვილის უმცროსი ძმა, სიმონი, ემიგრაციაში არ წასულა, საქართველოში დარჩა და რეპრესიებიც არ შეხებია. მიხეილ კვალიაშვილი 1967 წლის 7 თიბათვით დათარიღებულ ერთ–ერთ წერილში წერს, რომ გრიშა იაშვილმა ქვანახშირის საბადოებში მუშაობა ვერ აიტანა, „ჯერ ფილტვების გაგანიერება დაემართა, შემდეგ გულზე გადავიდა და საქართველოში თავის ძმა სიმონიკასთან დაბრუნდა. გეხსომება ჩვენი ამხანაგი უმცროსკურსელი იუნკერი. საქართველოში ჰავის რადიკალური შეცვლა ვერ აიტანა და 1955 წლის 15 ნოემბერს გარდაიცვალა“.
ლევუკა
ლევუკა (Levuka) — ქალაქი ფიჯიში. მდებარეობს კუნძულ ოვალაუს აღმოსავლეთ სანაპიროზე. ადმინისტრაციულად შედის აღმოსავლეთის ოლქის ლომაივიტის პროვინციაში. ლევუკა არის ფიჯის ყოფილი დედაქალაქი. 2007 წლის აღწერით ქალაქში ცხოვრობს 1131 ადამიანი.
თანამედროვე ქალაქი დააარსეს 1820 წელს ევროპელმა მოვაჭრეებმა და გახდა მნიშვნელოვანი პორტი და სავაჭრო პუნქტი. პირველი ეროვნული სახელმწიფო ფიჯიზე დაარსდა 1871 წელს და მისი მეფე გახდა ტაკომბაუ. 1874 წელს ფიჯი დაიპყრო დიდმა ბრიტანეთმა. ლევუკა კვლავ ქვეყნის დედაქალაქია 1877 წლამდე, როდესაც ადმინისტრაცია გადავიდა სუვაში.
სქოლიო
კატეგორია:ფიჯის ქალაქები კატეგორია:მსოფლიო მემკვიდრეობის ძეგლები ფიჯიში
ადამიანი ობობა (2002 წლის ფილმი)
ადამიანი ობობა (Spider-Man) — 2002 წლის ამერიკული სუპერგმირული ფილმი, რომლის რეჟისორია სემ რეიმი და დაფუძნებულია Marvel Comics-ის ამავე სახელწოდების პერსონაჟზე. ის არის პირველი ფილმი ადამიანი ობობას ტრილოგიიდან. მასში მთავარს გმირ პიტერ პარკერს განასახიერებს ტობი მაგუაირი, ნიუ-იორკში მცხოვრები კოლეჯის სტუდენტი, რომელიც შეიძენს ობობის მსგავს სუპერძალას, მას შემდეგ რაც უკბენს გენეტიკურად სახეცვლილი ობობა. ფილმში აგრეთვე მონაწილეობენ უილემ დეფო, კირსტენ დანსტი, ჯეიმზ ფრანკო, კლიფ რობერტსონი და როზმარი ჰარისი.
25 წლიანი გაჭიანურების შემდეგ, 1999 წელს, Sony Pictures Entertainment-მა MGM-ისგან გამოისყიდა ფილმის წარმოების ყველა უფლება. Sony-მ სცენარისტად დაიქირავა დევიდ კეპი. რეჟისორად მოიაზრებდონენ როლანდ ემერიხი, ენგ ლი, კრის კოლამბუსი, იან დე ბონტი, ნაიტ შიამალანი, ტონი სკოტი და დეივიდ ფინჩერი. თუმცა სტუდიამ რეჟისორად აიყვანა სემ რეიმი 2000 წელს. კეპის სცენარი გადაწერილი იქნა სკოტ როზენბერგის და ელვინ სარჯენტის მიერ.
გადაღებები მიმდინარეობდა ლოს-ანჯელსესსა და ნიუ-იორკში 2001 წლის 8 იანვრიდან ივნისამდე. ვიზუალური ეფექტების შექმნა ითავა Sony Pictures Imageworks-მა. პრემიერა გაიმართა 2002 წლის 29 აპრილს. ფილმა მიიღო დადებითი შეფასებები კინოკრიტიკოსებისგან, რომლებმაც შეაქეს რომანტიკული მომენტები, ვიზუალური ეფექტები, რეჟისურა და დენი ელფმანის მუსიკა. ფილმმა წარმატებას მიაღწია კომერციულადაც: „ადამინი ობობა“ იქცა პირველ ფილმად, რომლის შემოსავალმა პირველ კვირაში 100 მილიონ აშშ დოლარს გადააჭარბა, ხოლო საერთო ჯამში შემოსავალმა 821 მილიონ დოლარს მიარწია და იქცა 2002 წლის მესამე ყველაზე შემოსავლიან ფილმად. მას მოყვა გაგრძელებები: „ადამინი ობობა 2 2004 წელს და „ადამიანი ობობა 3“ 2007 წელს.
სქოლიო
კატეგორია:2002 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:2000-იანი წლების მოქმედებითი ფილმები კატეგორია:2000-იანი წლების სუპერგმირული ფილმები კატეგორია:ამერიკული მოქმედებითი ფილმები კატეგორია:ფილმები ადამიანი ობობის შესახებ კატეგორია:თინეიჯერული სუპერგმირული ფილმები კატეგორია:Columbia Pictures-ის ფილმები კატეგორია:სემ რეიმის ფილმები კატეგორია:სუპერგმირული დრამატული ფილმები
ვანიარები
ვანიარები (ქ. [ˈvaɲar], ვ. [ˈβaɲar], მხ. ვანია) — ჯ.რ.რ. ტოლკინის ლეგენდარიუმში ერთ-ერთი დიდი ელფების სამი ჯგუფიდან. ამ ჯგუფში შედიოდა ყველა ელფი, რომელმაც არ დატოვა ამანი.
ვანიარული ან ვანიარული ქუენია, ხოლმე ქუენდია ([ˈkʷeɲɟa]) იყო ვანიარების დიალექტი.
რესურსები ინტერნეტში
Figuren in Tolkiens Welt Quendi Alver (Tolkien)
Radiant A.I.
სქოლიო
კატეგორია:მოქმედებითი როლური ვიდეო თამაშები კატეგორია:ფენტეზის ჟანრის ვიდეო თამაშები კატეგორია:ღია სამყაროს ვიდეო თამაშები კატეგორია:ხელოვნური ინტელექტი
სიმონ შავგულიძე
მინი|კაპიტანი ს. შავგულიძე სიმონ იობის ძე შავგულიძე (დ. 29 მარტი, 1894, ქუთაისი, — გ. 1 აპრილი [ახ. სტ. 14 აპრილი], 1918, ანარიის ფორტი, ბათუმის ახლოს) — ქართველი სამხედრო მოღვაწე, კაპიტანი, ოსმალეთთან 1918 წლის ომის გმირი.
დაიბადა სასულიერო პირის ოჯახში. სწავლობდა თბილისის და ტავრიდის სასულიერო სემინარიაში (დაამთავრა 1914). კიევის სამხედრო სასწავლებელში პრაპორშიკთა კურსის გავლის შემდეგ მონაწილეობდა I მსოფლიო ომში (1914-1918) მოდლინის 57-ე ქვეითო პოლკის მეტყვიამფრქვევეთა გუნდის შემადგენლობაში. იბრძოდა დასავლეთის ფრონტზე. განსაკუთრებით გამოიჩინა თავი ბრძოლებში სოფ. კნერუტთან (24 მაისი, 1916) და კორიტნიცასთან (5 ივნისი, 1916), რისთვისაც მიიღო გიორგის ოქროს იარაღი „მამაცობისთვის“ და წმ. გიორგის IV ხარისხის ორდენი (ორივე, 1916). ასევე დაჯილდოებული იყო წმ. სტანისლავის III და II, წმ. ანას IV და III ორდენებით.
1917 წელს მიიღო შტაბს-კაპიტნის წოდება. იმავე წლის ბოლოს საქართველოში დაბრუნდა და მონაწილეობდა მიიღო დეკემბერში ქუთაისში ანარქიის ჩახშობაში. შემდეგ მსახურობდა ბათუმში. ოსმალეთის არმიის ბათუმზე შეტევის დროს დაინიშნა მიხეილის ციხესიმაგრის ერთ-ერთი საკვანძო გამაგრებული პუნქტის — ანარიის ფორტის კომენდანტად. მიუხედავად ბათუმის თითქმის უბრძოლველად ჩაბარებისა, შავგულიძემ და მისმა რამდენიმე ათეულმა თანამებრძოლმა 1918 წლის 31 მარტის/1 აპრილის ღამეს ანარიის ფორტის ბრძოლაში დიდი წინააღმდეგობა გაუწიეს ოსმალეთის ჯარებს. ბრძოლაში დაიღუპნენ შტაბს-კაპიტანი შავგულიძე, შტაბს-კაპიტანი ონისიფორე დოლიძე, პორუჩიკი აბესალომ ხარაიძე, პრაპორშჩიკი დავით ვანიძე და 50-მდე რიგითი.
პოტრერილიოს-აბახო
პოტრერილიოს-აბახო (Potrerillos Abajo) — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 1318 ადამიანს შეადგენდა.
სიმონ შავგულიძე
სიკვდილის შემდეგ (1918 წლის ნოემბერი) მიენიჭა კაპიტნის წოდება. 1918 წლის მაისში შავგულიძის ნეშტი მისმა ძმამ (იურისტ შალვა შავგულიძის პაპა) ბათუმიდან ქუთაისში გადაასვენა. ის მთავარანგელოზის ეკლესიის ეზოში (დღევანდელი ქუთაისის მერიის შენობის მიმდებარედ) დაკრძალეს.
პოტრერილიოს-აბახო
რესურსები ინტერნეტში
კატეგორია:პანამის ქალაქები კატეგორია:ჩირიკის პროვინციის დასახლებული პუნქტები
სიმონ შავგულიძე
1944-1946 წლებში საბჭოთა ხელისუფლებამ ეკლესია დაანგრია და საფლავი დაიკარგა.
რესურსები ინტერნეტში
კატეგორია:დაბადებული 29 მარტი კატეგორია:დაბადებული 1894 კატეგორია:ქუთაისში დაბადებულები კატეგორია:გარდაცვლილი 1 აპრილი კატეგორია:გარდაცვლილი 1918 კატეგორია:ქართველი სამხედრო მოღვაწეები კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში კატეგორია:წმინდა გიორგის IV ხარისხის ორდენის კავალრები კატეგორია:წმინდა სტანისლავის II ხარისხის ორდენის კავალრები კატეგორია:წმინდა სტანისლავის III ხარისხის ორდენის კავალრები კატეგორია:წმინდა ანას II ხარისხის ორდენის კავალრები კატეგორია:წმინდა ანას III ხარისხის ორდენის კავალრები კატეგორია:საქართველოს სახალხო გვარდიის წევრები
ბათუმის სახელმწიფო დრამატული თეატრი
ილია ჭავჭავაძის სახელობის ბათუმის სახელმწიფო დრამატული თეატრი — სახელმწიფო თეატრი საქართველოში, ბათუმში. გაიხსნა 1937 წლის 18 მარტს. პირველი დასის წევრები იყვნენ რუსთაველის თეატრის სტუდიის აჭარელი კურსამთავრებულები, პირველი სამხატვრო ხელმძღვანელი იყო ა. ჩხარტიშვილი. სხვადსხვა დროს ბათუმის თაეტრში მოღვაწეობდნენ რეჟისორები ვ. ყუშიტაშვილი, ვახტანგ ტაბლიაშვილი, შ. მესხი, გ. ღვინიაშვილი, გ. ჟორდანია; მსახიობები: ნ. თეთრაძე, ი. კობალაძე, ა. მგელაძე, მ. ხინიკაძე, ლ. აფხაზავა, გ. ახვლედიანი, შ. გეჯაძე, გ. გოგიბერიძე, თ. სულხანიშვილი, გ. იმნაიშვილი, მ. შერვაშიძე, ი. ცანავა, ნ. წერეთელი.
თეატრის შენობა აშენდა 1952 წელს არქიტექტორ ლ. ტეპლიცკის პროექტით.
ლიტერატურა
კატეგორია:ბათუმის თეატრები
ჰეტეპჰერესი II
ჰეტეპჰერესი II — ძველი ეგვიპტის დედოფალი მეოთხე დინასტიიდან, ძველი სამეფოს პერიოდის დროს. ჰეტეპჰერესი პრინცი კავაბის და ეგვიპტის ფარაონის ჯედეფრეს მეუღლე იყო, ასევე დუაენჰორის, კაემსეხემის, მინჯედეფის, მერესანხ III-ის და ნეფერჰეტეპესის დედა.
ხალთანი
ხალთანი (Xaltan) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 624 კაცი.
სქოლიო
კატეგორია:ყუბის რაიონის სოფლები
იოსებ გოგიჩაიშვილი
იოსებ „სოსო“ გოგიჩაიშვილი (დ. 11 თებერვალი, 1938, ბათუმი, საქართველოს სსრ) — ქართველი მსახიობი, საქართველოს დამსახურებული არტისტი (1979).
ბიოგრაფია
1960-1961 წლებში გორის თეატრის, 1962-1963 წლებში სანკულტურის თეატრის, 1963-1967 წლებში მარჯანიშვილის სახელობის თეატრის, 1967-1976 წლებში რუსთავის თეატრის, 1976 წლიდან მარჯანიშვილის სახელობის თეატრის მსახიობია. გადაღებულია ფილმებში: „ერთი ცის ქვეშ“ (1961), „მე, ბებია, ილიკო და ილარიონი“ (აგიტატორი, 1962), „შეხვედრა წარსულთან“ (აკია, 1966), „დათა თუთაშხია“ (ნიკიფორე ბუბუტეიშვილი, 1978), „ხსოვნა“ (1989), „თეთრი ბაირაღები“ (ზედამხედველი, 1990), „ღმერთო, რისი გულისთვის“ (უმადური, 2003) და სხვა.
დაქორწინებულია მსახიობ ნანა დათუნაშვილზე, მათი შვილი იყო ცნობილი ტელეწამყვანი გიორგი გოგიჩაიშვილი, გიორგის შვილები ცნობილი მოდელები ნანუკა და ნინი არიან. ნანუკა ვიცე მის-საქართველო 2015-ის, ნინი კი მის-საქართველო 2018-ის ტიტულის მფლობელია.
რესურსები ინტერნეტში
კატეგორია:დაბადებული 11 თებერვალი კატეგორია:დაბადებული 1938 კატეგორია:ქართველი მსახიობები იოსებ
Astral Weeks
თავდაპირველად ალბომის მიმოხილვები გულგრილი იყო, თუმცა წლების განმავლობაში კრიტიკოსებმა იგი აღიარეს და შეიტანეს საუკეთესო ალბომების ამა თუ სიაში.
სქოლიო
კატეგორია:1968 წლის ალბომები კატეგორია:ვენ მორისონის ალბომები კატეგორია:Warner Bros. Records-ის ალბომები
ლამაზი არნებია
ლამაზი არნებია (Arnebia pulchra) — მრავალწლოვანი ბალახოვანი მცენარე ლაშქარასებრთა ოჯახისა. შემოსილია ლეგა მწვანე ფერის, ხშირი რბილი ბეწვით. აქვს 10-40 სმ სიმაღლის, სწორია ან ძირიდანვე დატოტვილი ღერო. მთელი მცენარე გაფარჩხულია, ფესვთანური ფოთლები ხაზური ან ფართოლანცეტაა, ზედა ნაწილი — წაწვეტებული, ხაზური, ღერომხვევი. გვირგვინი ყვითელია, გადანაღუნზე აქვს იისფერი ლაქები. ყვავის და ნაყოფმსხმოიარობს მაის-აგვისტოში. გავრცელებულია კავკასიაში, მცირე აზიასა და ჩრდილო-დასავლეთ ირანში. საქართველოში გვხვდება ყველა რეგიონში. იზრდება სუბალპური და ალპური სარტყლების მდელოებზე, ღორღიან ფერდობებზე.
ყარავალი (მრავალმნიშვნელოვანი)
ყარავალი ან ყარავალილი შეიძლება აღნიშნავდეს:
ჩრდილოეთ ყირიმის არხი
ჩრდილოეთ ყირიმის არხი (Північно-Кримський канал) — სარწყავი არხი უკრაინაში. იწყება კახოვკის წყალსაცავიდან და პერეკოპის ყელის გავლით ქერჩამდე აღწევს. მშენებლობა დაიწყო 1961 წელს. 1963 წელს წყალი ტრანსპორტირდებოდა კრასნოპერეკოპსკამდე, 1965 წელს — ჯანკოიმდე, 1971 წელს — ქერჩამდე. სიგრძე 402,6 კმ. წყლის ხარჯი 380 მ³/წმ.
რუსეთის ფედერაციის მიერ ყირიმის ანექსიასთან დაკავშირებით, უკრაინის ხელისუფლებამ არხი პირველად 2014 წელს გადაკეტა. 2017 წელს ახალი დამბა ამოქმედდა, რომელმაც ყირიმისთვის მდინარე დნეპრის წყლის გადაკეტვა შეძლო, მაგრამ ამავე დროს, ხერსონის ოლქს სრულფასოვანი წყალმომარაგება შეუნარჩუნა.
სქოლიო
კატეგორია:უკრაინის არხები
ივანე ცომაია
ივანე მაქსიმეს ძე ცომაია (დ. 1879 — გ. 1 სექტემბერი, 1924) — ქართველი სამხედრო და პოლიტიკური მოღვაწე, სახალხო გვარდიის ერთ-ერთი ლიდერი 1918-1921 წლებში.
ბიოგრაფია
მსახურობდა რუსეთის იმპერიის არმიაში. პოდპორუჩიკის ჩინით მონაწილეობა მიიღო რუსეთ-იაპონიის ომში (1904-1905) და მძიმედ დაიჭრა. იყო სოციალ-დემოკრატიული პარტიის მენშევიკური ფრთის აქტივისტი. I მსოფლიო ომის (1914-1918) დაწყების შემდეგ კვლავ გაიწვიეს ჯარში. იბრძოდა დასავლეთის ფრონტზე. 1915 წელს დაიჭრა. 1917 წელს საქართველოში დაბრუნდა და რევოლუციურ მოძრაობაში ჩაება. სამეთაურო თანამდებობებზე იყო საქართველოს სახალხო გვარდიაში: 1918-1919 წლებში იყო გურიის გვარდიის ბატალიონის, 1919-1921 წლებში — თბილისის ბატალიონის უფროსი. მონაწილეობდა იმ პერიოდის თითქმის ყველა მნიშვნელოვან ბრძოლაში. 1920 წელს ჩააბარა თბილისის უნივერსიტეტის ჰუმანიტარულ ფაკულტეტზე. 1921 წლის თებერვალში მონაწილეობდა საბჭოთა რუსეთის ჯართან შეტაკებებში სადახლოსა და ნავთლუღში, შემდეგ თავისი ბატალიონით უკან დაიხია ლანჩხუთამდე, სადაც 25 მარტს მთელი აღჭურვილობა და შემადგენლობა ცომაიამ საბჭოთა მთავრობას გადასცა. იმავე წლის ივლისში ახალმა ხელისუფლებამ მისი დაპატიმრება სცადა, რის გამოც ცომაია არალეგალურად ცხოვრობდა ოზურგეთის მაზრაში. 1924 წლის 9 ივლისს ჩეკამ დააპატიმრა ანტისაბჭოთა ამბოხების მზადებაში მონაწილეობისთვის. აგვისტოს აჯანყების დღეებში დახვრიტეს.
პოტრერილიოს-არიბა
პოტრერილიოს-არიბა (Potrerillos Arriba) — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 1 165 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ჩირიკის პროვინციის დასახლებული პუნქტები
ხანაგაჰიოლუ
ხანაგაჰიოლუ (Xanagahyolu) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 97 კაცი.
სქოლიო
კატეგორია:ყუბის რაიონის სოფლები